कांग्रेस के साथ गठबंधन ना होने पर कुमार विश्वास का अरविंद केजरीवाल पर तंज, कही यह बात...  
कुमार विश्वास का अरविंद केजरीवाल पर तंज
कांग्रेस के साथ गठबंधन ना होने पर ली चुटकी
कांग्रेस ने 'आप' के साथ गठबंधन से इनकार कर दिया
एक बार रोडवेज़ की बस में नीचे से ठकठक करते एक “खाये-पिये मुस्टंडें” बौने-भिखारी ने ख़ूब गिड़गिड़ा कर लार टपकाते हुए कई बार मुझसे भीख माँगी, तो मैंने उसकी बेशर्म माँग पर ध्यान नहीं दिया ! किलस कर, आख़िर में वो मुझे गाली देता,पाँव पटकता चला गया !
(बहुत दिन बाद आज दुबारा दिखा)

कुमार विश्वास (Kumar Vishvas) ने अपने दूसरे ट्वीट में कहा,  "एक बार रोडवेज की बस में नीचे से ठकठक करते एक "खाये-पिये मुस्टंडें" बौने-भिखारी ने खूब गिड़गिड़ा कर लार टपकाते हुए कई बार मुझसे भीख मांगी, तो मैंने उसकी बेशर्म मांग पर ध्यान नहीं दिया ! किलस कर, आखिर में वो मुझे गाली देता,पांव पटकता चला गया ! (बहुत दिन बाद आज दुबारा दिखा)."  कुमार विश्वास (Kumar Vishvas) के इस ट्वीट पर लोगों की खूब प्रतिक्रियाएं भी आ रही हैं.
 
तो उन्होंने लगभग मना कर दिया जी... pic.twitter.com/sBcNsNXD99

आम आदमी पार्टी के साथ गठबंधन से इनकार करने के बाद अरविंद केजरीवाल (Arvind Kejriwal) ने कांग्रेस पर जमकर हमला बोला. उन्होंने कहा कि  ऐसी 'अफवाहें' हैं कि कांग्रेस का भारतीय जनता पार्टी (BJP) के साथ 'गुप्त समझौता' है. उनकी आम आदमी पार्टी इस नापाक गठबंधन से लड़ने को तैयार है. बता दें कि कांग्रेस अध्यक्ष राहुल गांधी से मुलाकात के बाद दिल्ली की पूर्व मुख्यमंत्री और कांग्रेस प्रदेश अध्यक्ष शीला दीक्षित (Sheila Dikshit) ने मंगलवार को आम आदमी पार्टी (आप) के साथ गठबंधन से इनकार कर दिया.

इससे पहले खबर आई थी कि  दिल्ली में आम आदमी पार्टी (Aam Aadmi Party) और कांग्रेस (Congress) के बीच गठबंधन हो गया है. सूत्रों का कहना था कि  दिल्ली में लोकसभा की सात सीटों में से तीन-तीन पर दोनों पार्टियां अपने उम्मीदवार उतारेंगी. वहीं एक सीट शत्रुघ्न सिन्हा या यशवंत सिन्हा को दी जाएगी. यानी दिल्ली में न कांग्रेस बड़ी न आम आदमी पार्टी. दोनों पार्टियां बराबर-बराबर सीटों पर ही चुनाव लड़ेगी.